за одобрение за проектантска организация
 Действителен брой часове
 Експортно удостоверение за летателна годност (E-CoA) за въздухоплавателни средства CS-25
 6 часа
 Експортно удостоверение за летателна годност (E-CoA) за други въздухоплавателни средства
 2 часа
 Алтернативен метод за постигане на съответствие с директивите за летателна годност (AMOC)
 4 часа
 Одобрение на условията за полет за издаване разрешение за полет
 3 часа
 Уникален сериен номер на базовия допълнителен типов сертификат (STC)
 2 часа
 Административно преиздаване на документ без техническа намеса
 1 час
 Проверка на одобрените дейности
 1 час
 ЧАСТ IIА
 Възнаграждения за предоставяне на обучение
 A.
 Предоставяно обучение, за което се заплаща възнаграждение
 1.
 При спазване на буква Б, възнагражденията за предоставяне на обучение от служители на Агенцията, в рамките на изпълнението на техните професионални задължения, се събират по следния начин:
 а)
 за обучение в клас, провеждано в помещенията на Агенцията или на клиента, и за онлайн обучение — съгласно съответните суми, посочени в допълнението;
 б)
 за други видове обучение или свързани заявки — в съответствие с почасовата ставка, посочена в допълнението;
 2.
 Обучението в клас, провеждано от доставчици на услуги за обучение по договор в помещенията на Агенцията или на клиента, се фактурира въз основа на общата стойност на всеки курс, разделена на средния брой обучаеми.
 3.
 За обучение, провеждано извън помещенията на ЕААБ, когато заявилата обучението организация не предоставя подходящо оборудване за обучение, се начисляват съответните преки разходи.
 B.
 Освобождаване от плащане на възнагражденията, предвидени в допълнението
 Агенцията може да предостави освобождаване от плащането на възнагражденията, предвидени в допълнението, за обучение, което се провежда за:
 а)
 националните органи за въздухоплаване, международни организации или други ключови заинтересовани страни, ако се гарантира, че те предоставят обучение с равностойна полза на Агенцията;
 б)
 държавни или частни университети или подобни организации, ако са изпълнени всички посочени по-долу условия:
 —
 обучението е част от учебна програма, която води до придобиване на бакалавърска степен или на следдипломна квалификация по дисциплина, свързана с въздухоплаването,
 —
 програмата за обучение е с минимална продължителност 1 академична година,
 —
 основната цел или ефект на програмата не е да се предоставя първоначално или продължаващо обучение на специалисти в областта на въздухоплаването или други свързани области;
 в)
 лица, които подпомагат или участват в дейности на Агенцията и имат нужда от обучението, за да се запознаят с нейните процедури и специализирани инструменти, свързани с въпросните дейности.
 C.
 Възстановяване на пътни разходи
 1.
 Независимо от освобождаването по силата на буква Б и като се спазват разпоредбите на параграф 3, получателят на обучение или на услуги, свързани с обучение, провеждани в неговите помещения, възстановява пътните разходи на служителите на Агенцията, които провеждат обучението, съгласно формулата d = v + a + h.
 2.
 За формулата от параграф 1 важи следното:
 d = дължими пътни разходи;
 v = транспортни разходи;
 а = официални стандартни ставки на Комисията за „дневни“, които покриват настаняване, храна, пътуване на мястото на изпълнение на задачата по време на командировката и други разходи (18);
 h = време за пътуване (стандартен брой часове за пътуване за съответното местоназначение, определени от Агенцията), съгласно почасовата ставка, посочена